ועדת הכספים, כנסת 25, פרוטוקול מספר 253, 2023-11-27 00:00

משה גפני: שלום רב, אני מחדש את הישיבה

משה גפני:  נעבור לסעיף האחרון בסדר-היום: התייקרות תעריפי המים בחקלאות בעת מצב לחימה

משה גפני:  הצעתם של חברי הכנסת – הראשון בהם אלון שוסטר ואחרי זה אחרים – ששון גואטה, ניסים ואטורי, אומר אחרי זה את כולם

משה גפני:  בבקשה, אלון שוסטר

אלון שוסטר: תודה רבה

אלון שוסטר:  סוג של המשך של מה שדיברנו קודם

אלון שוסטר:  חברינו הטובים מהאוצר- -      

משה גפני: אז אומר את השמות: אלון שוסטר, ששון גואטה, ניסים ואטורי, מטי צרפתי הרכבי, מיכאל ביטון ורם בן ברק

אלון שוסטר: עמדנו בשנה שנתיים האחרונות במצב שבו האוצר בדרגותיו השונות כולל מהרמה המיניסטריאלית ומטה בהיררכיה לא עמד בדברתו ובוודאי לא בהסכם עם משרד החקלאות, גם עם החקלאים, ונתן בראש, פתח את המכסים בשתי פעימות ושכח לעשות את מה שמלמדים אותנו בגן – לעמוד בהוגנות ביחסים עם קולגות בהקשר זה, וזה לסייע בכל מיני הקשרים

אלון שוסטר:  למשל בנושא עובדים זרים, אגרות, מחירי מים הוגנות, למשל בהשקעות

אלון שוסטר:  שום דבר מזה לא נעשה, ובמשתמע, ודאי לא בכוונת מכוון סוג של שמחה מקצועית על כך שזמן מלחמה, זמן חירום יש לנו הוצאות גדולות בהקשרם אחרים

אלון שוסטר:  אולי ישכחו את המצב הקשה מנשוא, שבו עמדנו לא בחיוך הפעם על סיפו של תהום ועכשיו אנו צועדים צעד אחד קדימה

אלון שוסטר:  זה מצב החקלאות במדינת ישראל

אלון שוסטר:  במציאות הזו מים הם אחת מהתשומות החשובות ביותר

אלון שוסטר:      אגע קודם כל בראייה הכוללת

אלון שוסטר:  יש מתאם, חפיפה משמעותית בין קווי העימות הצפוני והדרומי לבין אזורים שבהם יש קושי בהגעת מים זולים יותר

אלון שוסטר:  האזורים האלה – קוראים להם נעדרי חלופה, מקבלים מים בעלויות בלתי סבירות

אלון שוסטר:  זה צריך להשתנות

אלון שוסטר:  עלות המים  המוערכות – נשמע פה מהמומחים – לא יותר משקל ו-30, זה מה שאפשר לעשות, אם רוצים לבסס כאן חקלאות מקומית, אם רוצים שסלט הפירות וסלט הירקות, ארוחת הבוקר והערב, תהיה מבוססת על תוצרת שלנו מהגליל, מהגולן, מהעמקים ומהנגב

אלון שוסטר:  אנו צריכים להקפיא את עלויות המחירים, אנו צריכים לא לבצע קנסות כשחקלאים קונים מים ומשלמים עליהם כדי לבצע פה חקלאות

אלון שוסטר:  אמרתי לגבי העלויות של מי הקולחין – לא יותר משקל ו-30, והנה אני בא לסוגיה שהיא ודאי קריטית, ואנו נעמוד עליה, הנגב המערבי

אלון שוסטר:  יש לנו שם חדש – תקומה

אלון שוסטר:  לא רואה שום בעיה בעוטף עזה הישן והטוב

אלון שוסטר:  אם תרצו דרום אדום שעוד יקום ועוד ילבלב

אלון שוסטר:      אתחיל דווקא בצד העקרוני

אלון שוסטר:  אני מתנגד עקרונית לרעיון שמים, משלמים עליהם בעסקה סגורה, בחבילה סגורה, במשק סגור

אלון שוסטר:  לא אומר שלא עושים את זה באוויר ולא עושים את זה הרכבות ובתשתיות אחרות

אלון שוסטר:  העיקרון שהאוצר מקדש שמים במשק סגור, הוא אחת הטעויות הקלאסיות שצריך לשרש והמקום הזה יכול לסייע

אלון שוסטר:      שנית לגבי השפד"ן, טעויות לאורך השנים – עוד 10 אגורות ועוד 10 אגורות שיש להוריד שוב ושוב

אלון שוסטר:  עניין עקרוני לגבי השפד"ן – כתוצאה ממה שאולי יוסבר ואולי לא וכבר אני מקדים – יש פה השתת עלויות במקום על המזהם, קרי חברנו ומפעלנו במרכז הארץ - על החקלאי

אלון שוסטר:  אותו חקלאי שמסכים לעבד את האדמה, מסכים לבצר את אחיזתנו, את הריבונות שלנו ועושה חקלאות

אלון שוסטר:  מה היה קורה אם המים האלה היו צריכים להשליך אותם לים, לנחלים שלנו? עלויות גבוהות ביותר

אלון שוסטר:  את הרכיב הזה של הטיהור אין להשית על החקלאים

אלון שוסטר:  זה הנושא

אלון שוסטר:  השפד"ן צריך להיות בעלות של שקל

אלון שוסטר:  אומר שר החקלאות פחות מזה

אלון שוסטר:  החקלאים במובן ידוע, לא יודע אם עושים טובה אבל משחררים את מדינת ישראל מנזק סביבתי וכמובן מייצרים מכאן תוצרת מזון

אלון שוסטר:  אני מבקש מאדוני היושב-ראש להיות מגן לאינטרסים הלאומיים הבסיסיים של מדינת ישראל, להוריד עלויות ויפה שעה אחת קודם של אחת התשומות החשובות בעבור ענף החקלאות עבור חקלאות מקומית כחול לבן

אלון שוסטר:  תודה

משה גפני: תודה

משה גפני:  מטי, בבקשה

מטי צרפתי הרכבי: תודה, אדוני

מטי צרפתי הרכבי:  אלון זיקק את הבעיה בעיקרה

מטי צרפתי הרכבי:  התשומות החקלאיות בארץ עולים יקר

משה גפני: מציעי ההצעה תצטרכו לומר מה אתם מבקשים

משה גפני:  אנו צריכים להניח זאת על השולחן הכנסת

מטי צרפתי הרכבי: אלון דייק ואמר, שעלות המים בטח של השפד"ן צריכה להיות, מעלות המים צריך להיות מקוזז עלויות הטיהור שהן על המזהם כמו בכל מפעל, כמו בכל אגרה, כמו בניהול הביוב

מטי צרפתי הרכבי:  המזהם צריך לשלם והמדינה או החקלאות בהיותה צורכת את המים משרתת את המדינה גם מבחינה סביבתית וגם מבחינת עודפי המים האלה

מטי צרפתי הרכבי:  זה לגבי השפד"ן וטעויות - אלון פירט

מטי צרפתי הרכבי:       אני רוצה לפתוח עוד סוגיה – המים השפירים

מטי צרפתי הרכבי:  לא לכל החקלאים בארץ יש אפשרות להגיע למים מותפלים, מושבים, שפד"ן

מטי צרפתי הרכבי:  זה בהגדרה מבחינת התשומות החקלאיות מטיל נטל על החקלאים שבעל כורחם משתמשים במים שפירים

מטי צרפתי הרכבי:  זו סוגיה שצריך לתת עליה את הדעת כי לא הוגן שאני כחקלאית, מחויבת לקנות מים שפירים ו-5 ק"מ דרומית, צפונית אפשר לקנות מים מוזלים מהשפד"ן או משהו אחר

מטי צרפתי הרכבי:  זו סוגיה נוספת

מטי צרפתי הרכבי:      בעצם הרעיון במחירי המים זה כמה – אם חסכנו למדינה – חסכנו, אבל כמה עלה להביא את זה לחקלאי, בהנחה שאם לא הייתה החקלאות ולא היה השימוש במים – כמה זה היה עולה ללקוח ורק את הדלתא הזאת החקלאי צריך לשלם, תפיסה יותר בסיסית כדי לאפשר חקלאות במחירים הוגנים והזדמנות להוזיל את אחת התשומות הכי משמעותיות בחקלאות ויש הרבה מחקרים שמראים על העלייה לאורך השנים, על המדיניות

מטי צרפתי הרכבי:  חכמים ממני ומנוסים יציגו כאן את הסטטיסטיקות לאורך השנים

משה גפני: סגן שר החקלאות

משה אבוטבול: אני חייב להודות אדוני היושב-ראש שהסוגיה הזו יפה ונכונה לא רק לימי המלחמה שעכשיו אנו רואים יותר את הצורך בנושא

משה אבוטבול:  אלא גם בימי שגרה

משה אבוטבול:  אדוני השר שלנו, השר אבי משה דיכטר, הוא למעשה משך השנה האחרונה מאז נכנס לתפקיד יחד איתי בכל מקום, גם אצל שר האנרגיה אנו מעלים את הסוגיה הזו שמה שנאמר פה על ידי ידידינו חברי הכנסת שנמצאים בלובי החקלאי, המצב הוא שבהרבה מקומות גם בעולם המים ניתנים ללא תמורה לחקלאים והם רואים בזה סוג של סיוע בתמיכה עקיפה לאותם חקלאים כדי שיעמדו באותן משימות שהם נמצאים בהן

משה אבוטבול:  לכן הגיעה העת, ואולי היום נעשה פה היסטוריה – גם ביטול האגרה וגם מים, זה דבר שייזכר לדורות, הרב משה גפני, שיש לך עניין לעזור לחקלאים ולא רק לשומרי תורה ומצוות, אתה אדם שידוע שעוזר לכולם, גם לכאלה שמקיימים מצוות התלויות בארץ וגם לאלה שלא

משה אבוטבול:  זה יהיה סוג של בשורה שהמדינה באה לקראתם

משה אבוטבול:  כפי שציינו פה – זה מים שהיו צריכים לשלוח אותם לים

משה אבוטבול:  אנחנו בעצם רואים בכך עזרה שהמדינה מקבלת מהחקלאים

משה אבוטבול:  אשמח מאוד שיהיה פה גם בזה קונצנזוס לדרישה הזאת

משה אבוטבול:  תודה רבה

משה גפני: רשות המים

משה גפני:  למה אתם רבים עם החקלאים? אומר סגן האומר שיש מקומות בעולם שנותנים מים לחקלאים בחינם

יחזקאל ליפשיץ: נאמרו פה כמה טיעונים ויכול להיות שצריך יותר מדיון מהיר אבל אגיב

יחזקאל ליפשיץ:  קודם כל, נאמר פה נכון על ידי חבר הכנסת שוסטר  שמשק המים משק סגור, כלומר כמו משקי האנרגיה ומשקים בודדים אחרים, בניגוד למשקים אחרים כמו תחבורה שציינת לפני כן

יחזקאל ליפשיץ:  בניגוד למה שאתם חושבים אני הייתי הראשון שאמור לומר – אני רוצה תקציבים, תנו לי תקציבים

יחזקאל ליפשיץ:  אני חושב שאחת הברכות הגדולות של משק המים – האוצר לא שילם לי לומר זאת - אחת הברכות במשק המים שזה משק כספי סגור

יחזקאל ליפשיץ:  למשל, לפני כשלוש שנים היה פה וירוס קורונה

יחזקאל ליפשיץ:  במהלך האירוע הזה פרסמנו מכרז, ובחרנו יחד עם החשכ"ל במשרד האוצר זוכה במתקן התפלה סורק 2, מתקן הגדול ביותר בישראל, אחד הגדולים בעולם, וכולו ממומן מתעריף המים

יחזקאל ליפשיץ:  יש לנו היום חמישה מתקני התפלה, מייצרים לנו כ-70%, קצת יותר, ממי השתייה

יחזקאל ליפשיץ:  אנו בבנייה של עוד שני מתקנים

יחזקאל ליפשיץ:  בסופו של דבר אם היינו עומדים בתור אחרי מכונות הנשמה ואחרי קניית חיסונים מפייזר ואחרי קניית מטוסי F35 מארצות הברית ואחרי רכישת פצצות לטובת המלחמה היום, אני לא יודע כמה כסף היה מגיע היום ממשרד האומר למדינת ישראל לטובת משק המים למרות החשיבות הגדולה

משה גפני: אני לא כל כך מבין

משה גפני:  קח בחשבון שהיושב-ראש פה בעייתי

משה גפני:  אני אוכל עגבנייה

משה גפני:  אני מברך לפני זה, אחרי זה

משה גפני:  אני רוצה לקנות את זה מהשוק הישראלי, מהחקלאי הישראלי

משה גפני:  בסוף כשיש בעיה אני קונה את זה מטורקיה כי יש פה בעיות

משה גפני:  החקלאי הישראלי משלם אגרה

משה גפני:  בטורקיה לא משלמים את זה

יחזקאל ליפשיץ: לגמרי

יחזקאל ליפשיץ:  נכון

יחזקאל ליפשיץ:  בטורקיה ובעוד מדינות בעולם המים ניתנים לחקלאים חינם

יחזקאל ליפשיץ:  כיוון שאנו משק כספי סגור- -     

משה גפני: מי קבע שאתם משק כספי סגור?     

יחזקאל ליפשיץ: החוק קבע

משה אבוטבול: נשנה את החוק

יחזקאל ליפשיץ: אפשר לשנות את החוק אבל אני חושב שזה לא נכון

יחזקאל ליפשיץ:  אחת החוזקות של משק המים, שמשק כספי סגור ואנו בגדול לא מקבלים תמיכות – עדיין יש תמיכות ממשרד האוצר – בגדול - לנושאים מסוימים כמו מימון מט"שים, מפעלי קולחין וכו'

מטי צרפתי הרכבי: אנו סבורים שהמזהם צריך לממן את זה

מטי צרפתי הרכבי:  לא החקלאי

יחזקאל ליפשיץ: זה עניין אחר

יחזקאל ליפשיץ:  נאמרו פה כמה טענות

יחזקאל ליפשיץ:  ראשונה – שמשק כספי סגור

יחזקאל ליפשיץ:  היושב-ראש, היית מצפה ממני לומר: אני רוצה להסתמך רק על תקציב המדינה

יחזקאל ליפשיץ:  תעזרו לי להוריד את תעריף המים, תנו לי מים שנוכל לאפשר מים בחינם לחקלאים וכו', רק תנו לי כסף

יחזקאל ליפשיץ:  היושב-ראש, אחת החוזקות הגדולות של משק המים היא שהוא משק כספי סגור

יחזקאל ליפשיץ:  אני צריך עכשיו להקים מתקן התפלה, להקים תשתיות, לפתח את שמק המים

יחזקאל ליפשיץ:  אני לא עומד בתור ודופק בדלת בקפלן 1 בקומה 2 לחברים היקרים האלה ואומר להם: תנו לי תקציב אלא אנו מממנים את פיתוח משק המים, ואני חושב שזו חוזקה

משה גפני: לא צריך לעמוד בתור

משה גפני:  שולח את פרננדס

יחזקאל ליפשיץ: זה לגבי הטענה של משק כספי סגור – בניגוד לציפיות

אלון שוסטר: אתה לא באמת מאמין שזו הדרך היחידה לסייע

אלון שוסטר:  שזה קל לתפעול מבחינתך, שלא צריך לעמוד בתור

אלון שוסטר:  זו אפשרות אחת

אלון שוסטר:  מדי פעם אפשר לקבל מתנה מהדודים, לקבל מתנה מהחברים

אלון שוסטר:  יש נסיבות שמאלצות לקבל סיוע

משה גפני: זה לא מתנה

משה גפני:  זה צריך להיות חלק מהעניין

יחזקאל ליפשיץ: שוב, זה לא בגזרתנו אלא זה בגזרת סגן שר החקלאות, צוות חקלאות נכון

יחזקאל ליפשיץ:  מבחינת משק המים, אם הסבסוד יינתן, מציע שלא יינתן דרך התעריף אלא ישירות לחקלאים

יחזקאל ליפשיץ:  יש פה חקלאים יקרים שבעיניי ראויים אבל זה לא בגזרתנו

יחזקאל ליפשיץ:      הטענה השנייה שהועלתה, הנושא של המזהם משלם, מה שאמרה חברת הכנסת הרכבי ומניח שעוד ידברו על זה

יחזקאל ליפשיץ:  עוטף עזה, או כשמו החדש והמועדף לדעתי, חבל תקומה, הוא צרכן השפד"ן העיקרי, כלומר השפד"ן אחד המפעלים המפוארים שיש במדינת ישראל, פועל עשרות שנים, מי שלא ביקר – פניתי גם ללשכתך בעבר לעשות סיור במתקני מים לרבות השפד"ן

יחזקאל ליפשיץ:  מפעל מדהים, לוקח את כל הביוב של מרכז הארץ, מטפל בו לרמות הכי גבוהות ומעביר אותו – יש פה ותיקים ממני, כ-150 ק"מ דרומה

יחזקאל ליפשיץ:  מפעל מדהים

יחזקאל ליפשיץ:  אסם התבואה של מדינת ישראל, אסם הירקות בעיקר משתמש בשפד"ן

יחזקאל ליפשיץ:  משק המים משקיע מאות-מיליוני שקלים בפיתוח המפעל הזה

יחזקאל ליפשיץ:  גם בבניית תשתית שתיקח את המים האלה דרומה

יחזקאל ליפשיץ:  אנו בשנים הקרובות עומדים להשקיע כ-3 מיליארד שקל מתעריף המים לפיתוח התשתית הזו, שתיקח את המים האלה דרומה לפיתוח מפעל השפד"ן

יחזקאל ליפשיץ:  סביב הנושא הזה אנו היום בדין ודברים ולדעתי כרגע בחוסר הסכמה

יחזקאל ליפשיץ:  תכף אעביר את השרביט לפרננדס – כי אי אפשר לדיון מקצועי בלעדיו – אנו בדיונים מקצועיים עם עודד זבולון ועם אורי נעמתי ואורי דורמן ואיתן והחברים האחרים לגבי תעריף השפד"ן

יחזקאל ליפשיץ:  לפני מספר שבועות הורדנו את תעריף השפד"ן בכ-24 אגורות, תעריף שהגיע בדין לצרכני השפד"ן

יחזקאל ליפשיץ:  לא עשינו פה טובה

יחזקאל ליפשיץ:  הטובה היחידה שעשינו – הקדמנו מ-23 תוך כדי המלחמה אבל אנו במחלוקת עם החברים פה לגבי נושא המזהם המשלם, ואם תרצה להעמיק בנושא המקצועי, אעביר לחברים

מטי צרפתי הרכבי: אם לא היה מפעל השפד"ן; אם המדינה הייתה צריכה לקחת את הביוב של גוש דן ולמצוא לו פתרון כי אין חקלאות במדינת ישראל – הכול ברפורמת ייבוא – כל העגבניות שהיושב-ראש אוכל מטורקיה, ומה היה עולה למדינה לפנות את מי הביוב של גוש דן?     

יחזקאל ליפשיץ: הטיעון נכון והיינו גם בדיונים אצל שר החקלאות ושר האוצר בנושא

יחזקאל ליפשיץ:  את צודקת אבל ברשותך אלך לתמונת הראי של הדיון הזה, ואני לא רוצה להישמע כמו אודי פראוור – אמר שהקללה הכי גדולה לעובד ציבור, שיקראו לו פקיד

יחזקאל ליפשיץ:  אשתדל לא לענות כמו פקיד אלא לענות טיעון מקצועי

יחזקאל ליפשיץ:  טיעון הראי של הטיעון הזה הוא מה יעשו החברים מחבל תקומה, כשנאמר להם: אנחנו טיפלנו במים, זרקנו אותם לים

יחזקאל ליפשיץ:  עמדנו באמנות ברצלונה, עשינו טיפול רבעוני

יחזקאל ליפשיץ:  יש מדינות בעולם שלוקחות את זה פאזה אחת מעל זה ומטהרות את הביוב לטובת שתייה

יחזקאל ליפשיץ:  בסינגפור למשל מטהרים את הביוב לטובת שתייה

יחזקאל ליפשיץ:  יכול להיות שנעשה את זה בעתיד, נבוא לחברים, נאמר: טיפלנו בביוב, במי השפד"ן, ותסתדרו בעצמכם

יחזקאל ליפשיץ:  תקנו שפירים

מטי צרפתי הרכבי: תקזז את זה

יחזקאל ליפשיץ: לכל טיעון יש שני צדדים

יחזקאל ליפשיץ:  כרגע אני חושב שתעריף השפד"ן נמוך יחסית והוא לא חינם כפי שנותנים בטורקיה ובמדינות אחרות בעולם, והכי הייתי רוצה לתת את המים חינם

יחזקאל ליפשיץ:  אם אתן את המים חינם לצרכני החקלאות אוטומטית תעריף המים למגזר הביתי יעלה משמעותית

איתן ברושי: אבל המדינה פתרה את זה עם התפלה והתפלה היא לא באחריות החקלאים ולא חסר היום מים

משה גפני: רגע

משה גפני:  אמרנו שלא תתפרץ

משה גפני:  האם יש תוכנית ברשות המים לדבר על העלאת התעריפים?     

יחזקאל ליפשיץ: קודם כל, לאוצר יש טענות רבות כלפינו

יחזקאל ליפשיץ:  מי שאחראי על תעריפי המים זה מועצת רשות המים

יחזקאל ליפשיץ:  עד 6

יחזקאל ליפשיץ: 10 היינו בדיונים מקצועיים, כמעט הגענו לפתרון עם יושב-ראש התאחדות חקלאי ישראל ויחד עם ארגון מים לישראל

יחזקאל ליפשיץ:  אני חושב שהיינו מאוד קרובים להגיע לסיכום של מתווה מוסכם של תעריפי המים יחד עם מענקים- - -     

משה גפני: אני לא מבין באריכות

משה גפני:  שאלתי גם את פרננדס – האם יש לכם תוכניות להעלות את מחירי המים בתקופה הזאת?     

גלעד פרננדס: התוכנית היחידה שיש כרגע זה להעלות את תעריפי המים לפי סל המדדים

משה גפני: החברים העלו וביקשו ממני לקיים את הדיון הזה, כי מדובר על העלאת תעריפי המים, כשיש מצב לחימה, כשהחקלאים נמצאים במצב כלכלי מאוד קשה

משה גפני:  כולם יודעים את זה

משה גפני:  אחד הדברים המרכזיים שצריך לעזור בתקופת המלחמה זה נושא החקלאים

משה גפני:  יש גם התיירות אבל החקלאים נמצאים במצב קשה

משה גפני:  להעלות את תעריפי המים, האם יש לכם תוכנית כזו?     

גלעד פרננדס: התוכנית היחידה היא שימור המצב הריאלי שזה אומר סל מדדים שעומד היום על משהו כמו 0

גלעד פרננדס: 93%

גלעד פרננדס:  זה עולה לא רק לצרכנים החקלאיים

משה גפני: זה בסדר מבחינתכם? אתם הגשתם את הבקשה

משה גפני:  אם הם מדברים על העניין הזה, שלא מעלים את המחירים אלא את המדדים כפי שמחייב החוק, האם זה עונה על בקשתכם?     

אלון שוסטר: לא

אלון שוסטר:  הבקשות שלנו הן כדלקמן: שקל עלות השפד"ן עם פיצויים רטרואקטיביים על שנות הגזל ושקל ו-30 לשפירים באזורים נעדרי חלופה

אלון שוסטר:  זה הסיפור

אלון שוסטר:  יש עוד נושאים אחרים

אלון שוסטר:  לשם עלינו לכוון עצמנו

אלון שוסטר:  אם רוצים חקלאות כאן

אלון שוסטר:  אני מבין את כל ההסברים

אלון שוסטר:  החיים מסובכים

אלון שוסטר:  אם רוצים חקלאות בישראל עוד אחרי התקופה הקשה שעוברים כרגע, זה המינימום לצד חקיקה, לצד השקעות ולצד מו"פ

אלון שוסטר:  הבקשה שלנו - בשפד"ן שקל, ופיצוי רטרואקטיבית על ההפרש שנוצר כרגע

אלון שוסטר:  מה שהורידו עכשיו – ביצעו את מה שהיה צריך לעשות ונעשה באיחור מאוד לא אלגנטי

אלון שוסטר:  לגבי שאר האזורים, אנו מתנגדים להעלאה

אלון שוסטר:  אנו מבקשים להימנע מקנסות, אנו מבקשים להגיע לשקל ו-30 עלות מים שפירים

אלון שוסטר:  יש נושאים נוספים

גלעד פרננדס: העדכון שיש כרגע מתחייב לפי חוק

גלעד פרננדס:  העדכון המקורי, אם לא היה מצב מלחמה, במצב רגיל היינו צריכים להעלות את תעריף המים לפי החישובים שלנו בין 5% ל-6%

גלעד פרננדס:  העדכון הזה כרגע נדחה

גלעד פרננדס:  בעיקר לבית

גלעד פרננדס:  לחקלאות, היינו בסוג של שיח ודין ודברים עם נציגי החקלאים כדי לסגור מתווים גם למים שפירים וגם למי שפד"ן

גלעד פרננדס:  כרגע זה הכי טוב שאנו יכולים לעשות

משה גפני: מה שהגעתם לסיכומים עם אגודת המים וכו' לא רלוונטי מבחינתנו

משה גפני:  האם תעלו את המחירים?     

גלעד פרננדס: כן, ב-0

גלעד פרננדס: 93%

איתן ברושי: זה לתקופה מוגבלת

איתן ברושי:  לא לכל השנה

משה גפני: רגע

משה גפני:  הפיצוי לשפד"ן, מה שהעלה חבר הכנסת שוסטר – מבקש תשובה

גלעד פרננדס: אל"ף אנו חושבים שלא מגיע פיצוי לשפד"ן כי השפד"ן נקבע כמפעל עלות

גלעד פרננדס:  סוכם לפני 4, 5 שנים עם נציגי החקלאים עצמם, עם מנהל רשות המים הקודם – העלות כפי שאנו מציגים אותה היא שקל ו-43

גלעד פרננדס:  העברנו את כל התחשיבים לנציגי החקלאים

גלעד פרננדס:  לא הכול הם מקבלים ומוכנים לדון אתנו אבל כרגע זו העלות

משה גפני: תודה

משה גפני:  רם בן ברק

משה סולומון: רק מה העלות שמדובר עליה?     

גלעד פרננדס: העלות שמדברים עליה היום בשפד"ן זה שקל ו-43

גלעד פרננדס:  החקלאים מבקשים שקל

אלון שוסטר: זה לא סתם שקל

אלון שוסטר:  הרי מה המהות? אם הרכיבים הם ההשקעה הבסיסית ועלות ההולכה, ואתה טוען שזה בלבד שקל ו-40, 50 - על זה אין הסכמה

אלון שוסטר:  מדובר בשליש

רם בן ברק: לי יש שאלה

רם בן ברק:  נאמר שאנו סוגרים את החקלאות בישראל

רם בן ברק:  אין חקלאות

רם בן ברק:  אנחנו מייבאים הכול

רם בן ברק:  מי משלם על טיהור המים?     

גלעד פרננדס: מי שישלם על זה במצב היפותטי כזה- - -     

מטי צרפתי הרכבי: הוא מתקרב

גלעד פרננדס: כהקדמה אומר שאם היינו מציגים לכל חקלאי את סט התעריפים שיש לנו היום, 2 שקלים לשפירים, 1

גלעד פרננדס: 43 שפד"ן, קולחין בשקל ו-20- - -     

רם בן ברק: שאלתי במידה שאין חקלאות בישראל – מי משלם? הרי יטהרו את זה בכל מקרה

גלעד פרננדס: נכון

גלעד פרננדס:  מה שציין קודם יושב-ראש רשות המים שיש אפשרות לקחת את המים, לתפל אותם לרמת שתייה ולהחזירם לשתייה במערכת הארצית של משק המים

גלעד פרננדס:  הצרכנים ישלמו אבל זה יהיה להם הרבה יותר זול מאשר החלופה של מים מותפלים

גלעד פרננדס:  הם יצטרכו להוסיף חצי שקל לטיפול בשפד"ן בשביל להביאו לרמת מי שתייה במקום להתפיל מים ב-2 ₪ לקוב, נהיה עדינים

גלעד פרננדס:  מי שרוצה מוזמן לנסוע לסינגפור ולראות את זה

משה גפני: תודה

רם בן ברק: לא הבנתי

רם בן ברק:  כלומר להפוך את המים האלה למי שתייה יותר זול מאשר להפוך אותם למי השקיה?      

גלעד פרננדס: הם כבר היום ברמה שנקראים מים לשתייה אקראית

רם בן ברק: היום החקלאים משלמים את הטיהור

רם בן ברק:  אם לא היו משתמשים במים, מי היה משלם את זה?     

גלעד פרננדס: הצרכנים של המים שמייצרים

רם בן ברק: אין צרכנים

רם בן ברק:  החקלאים לא משתמשים

ינון אזולאי: היית מעלה את התעריף לצרכן הביתי?     

גלעד פרננדס: נכון אבל זה לא בטוח כי יש אפשרות אחת שהיינו אומרים – נשלם עוד 20 אדורות, נזרים לים

גלעד פרננדס:  אני חושב שמדינת ישראל מספיק מתוחכמת ומייצרת מים מכל מיני מקורות, כולל מים מותפלים, והייתה אומרת: במקום להקים עוד מתקן התפלה ניקח את ה-160 מיליון קוב האלה שזה כמו מתקן התפלה גדול, נוסיף לו עלות להפוך אותו ממים לשתייה אקראית למים לשתייה לפי הגדרות משרד הבריאות, ואז אני חושב שהצרכן הביתי היה נשכר מזה כי במקום לשלם על מים מותפלים היה לוקח- -     

משה גפני: תודה

משה גפני:  בבקשה

נסים דהן: שלום

נסים דהן:  אני חבר קיבוץ כפר בלום ומנהל את מים בגליל – אגודת מים שנמצאת בגליל העליון

נסים דהן:  מספקת מים לישובים מסאסא במערב דרך דובב, אביבים, מפתח, מנרה, משגב עם, מטולה, ועד שניר במזרח

נסים דהן:  כל הישובים האלה היום לא נמצאים במקומות שלהם

נסים דהן:  רובם נמצאים באזור טבריה, ואנו אמורים להמשיך לקיים חקלאות

ינון אזולאי: תיקון - הישובים נמצאים

ינון אזולאי:  התושבים לא נמצאים

נסים דהן: נכון

נסים דהן:  הם הפכו לבסיסי צבא

נסים דהן:  הם כבר לא ישובים עם אוכלוסייה

נסים דהן:  בהחלט נמצאים

נסים דהן:  היום כל אזור הגליל העליון הוא אזור מלחמה

נסים דהן:  כדי שהחקלאים יגיעו וישקו את השדות ויעשו את הדברים האלה הם צריכים לעבור מחסומים והרבה מאוד אירועים שלא קורים להם בשוטף

נסים דהן:  אני חושב שטוב עשתה רשות המים וכבר התעשתה בחודש הראשון למלחמה והודיעה שבשלב זה אנו לא משלמים את דמי המים, אבל גם אמרו לנו – לא משלמים בחודשים אוקטובר נובמבר אבל כן אמרו לנו שנשלם את זה בהמשך ברגע שנחזור לעבוד והכול יחזור לתפקוד מלא

ינון אזולאי: כלומר נתנו לכם הלוואה

נסים דהן: נכון, ואני חושב שטוב הם עשו והתעשתו מהר

נסים דהן:  הוליכו מהלך מצוין

משה גפני: מאיפה תחזירו?     

נסים דהן: זו גם השאלה שלי

נסים דהן:  כרגע אין לי תשובה לשאלה הזאת

נסים דהן:  נכון שיש מתווה פיצויים שאולי יגיע בעתיד ואולי ממנו יוכלו לשלם

ינון אזולאי: אבל אתה צריך לכסות את מה שהוצאת ולא קיבלת

נסים דהן: אני רוצה לסיים

נסים דהן:  גם בשוטף, גם בשוטף החקלאים שם נאבקים להתפרנס ונטל המים 2 שקלים לקוב – אצלנו זה טיפה פחות כי זה כן אזור נעדר חלופה אבל מעל שקל ו-30 לקוב באזורים נעדרי חלופה, בכל אזורי גבולות המדינה מעל שקל ו-30 לקוב זה מחירי מים שאנו לא מסוגלים לשלם

נסים דהן:  גם מבחינה הוגנת מול כל החקלאות והתחרות, מי שמייצר אם אפשר לייצר בשפד"ן או בקולחין בעלויות מים של שקל ו-30 או שקל ו-40 גם אנחנו שמייצרים בגליל העליון או באזורים אחרים שאין להם חלופות אחרות, צריכים לשלם שקל ו-30

משה גפני: שתי בעיות אתה מעלה – אחת, שטוב עשתה רשות המים שלא גובה מכם כסף כעת בתקופת המלחמה רק אתם לא יודעים מאיפה לשלם ברגע שיצטרכו לשלם, אם אכן רשות המים תעמוד על כך

משה גפני:  שנית, עלות מחירי המים גם בשגרה

משה גפני:  המחיר גבוה מדי

משה גפני:  לא תוכלו לעמוד בזה אם זה יהיה מעל 1

משה גפני: 3

משה גפני:  תודה רבה

משה גפני:  עודד זבולון, מנכ"ל משקי נגב, בבקשה

עודד דבולון: תודה רבה

עודד דבולון:  נמצא איתי אורי נעמתי, גם חבר ועדת נגב

עודד דבולון:  משקי הנגב ו-וועדת נדב אחראי על כל האזור של 6 מועצות אזוריות – חוף אשקלון, שער הנגב, אשכול, רמת נדב, מרחבים ובני שמעון

עודד דבולון:  כל קיבוצי ומושבי עוטף עזה נכללים תחת הארגון הזה

עודד דבולון:  בארבע, חמש השנים האחרונות – אמר את זה קודם סגן השר – הדיון על השפד"ן כלל לא רלוונטי למלחמה

עודד דבולון:  לצערי הוא מקבל משנה תוקף לאור מה שקרה באותה שבת ב-7

עודד דבולון: 10 אבל ב-2019 שינתה רשות המים את מדיניות התעריף של השפד"ן, העבירה אותו לבסיס עלות

עודד דבולון:  לאור חישוב מוטעה שאמרה קודם חברת הכנסת מטי צרפתי - תעריף השפד"ן עלה משקל ו-10 לשקל ו-67

עודד דבולון:  לפני מספר שבועות כפי שחזי אמר, רשות המים קצת תיקנה אחרי אותה שבת אומללה את תעריף השפד"ן, קיזזה 24 אגורות – שליש דרך

עודד דבולון:  העלייה הזו בתוך משק המים הסגור יוצרת בחובה עיוותים

עודד דבולון:  העיקרון של המזהם משלם ואי סבסוד צולב אלה העקרונות הבסיסיים שרשות המים נוהגת איתם לכלל צרכני המים

עודד דבולון:  צרכני השפד"ן נפגעים כמעט חמש שנים מתעריף עודף ואותם חקלאים שהם המט"ש של גוש דן נושאים בעלות הטיהור של כל מקום אחר בכל עירייה אחרת

עודד דבולון:  מי שנושא בעלות הטיהור זה המזהם

עודד דבולון:  מפעל השפד"ן, הייחודיות שלו – שהוא מפעל נפלא - מקבל את המים בטיהור שניוני, בתוך טווח של חול לשלישוני פלוס ומעבירים לחקלאי

עודד דבולון:  עיריית תל אביב וגוש דן הייתה צריכה להביא את המים ברמה שלישונית ואז הוויכוח הזה לא היה קיים

עודד דבולון:  בעצם לאורך השנים הללו- - -     

ינון אזולאי: מה תפקיד עיריית תל אביב?     

אלון שוסטר: הייתה אמורה להביא את המים למצב שלישוני על חשבונה, על חשבון המזהמים

עודד דבולון: מפעל השפד"ן הוקם בשנות ה-80' וזה מפעל נפלא

עודד דבולון:  אולי הפרויקט הכי טוב בארץ בעולם המים

עודד דבולון:  מקבלים מים ברמת טיהור שניונית בקצה של מפעל הקולחין, מה שנקרא של איגוד ערים דן ברמה שניונית

עודד דבולון:  בדרך כלל – ויגידו פה כל האנשים – מחויבים לטהר לרמה שלישונית לפחות אבל מפעל השפד"ן עושה את הטיהור הסופי

עודד דבולון:  לוקח מרמה שניונית לשלישונית

עודד דבולון:  כל העלות מושתת על החקלאים ומשם לוקחים את המים דרומה עם המאגרים

עודד דבולון:  הטענה הבסיסית שלנו שלא קשורה למלחמה, התעריף חייב להיות שקל כי משיתים היום עלות עודפת על החקלאי

עודד דבולון:  העיוות הזה גורם לשני דברים: פעם אחת – ואנשי האוצר יודעים לומר זאת טוב ממני – להקצאה לא יעילה של המשאב הזה

עודד דבולון:  חלק מהגידולים לא יכולים לסחוב אותו

עודד דבולון:  ושנית זה מייקר את תפוח האדמה, הגזר, החיטה שכולנו אוכלים, במקום מפעל שהיה ווין ווין – שגם תורם לטיהור שפכים, לפיתוח החקלאות ולהביא מוצרים למדף היום מייקר את כל הדברים הללו

עודד דבולון:  לכן באנו ואנו בשיחות ארוכות עם רשות המים

עודד דבולון:  אני חושב שבעת הזו כדאי לשים קץ לארבע שנים של המלחמה המיותרת, ולשים את תעריף השמים על שקל

עודד דבולון:      הבקשה השנייה, כפי שאלון אמר – לפצות על אותן שנים אחורה שנגרם התעריף הזה

עודד דבולון:  האמירות על סינגפור לא יודע מאיפה הביאו אותן

עודד דבולון:  אין בשום מקום בעולם גם בסינגפור, מפעל שבחצי שקל מטהר מים לשתייה

עודד דבולון:  בשום מקום בעולם אין את זה

עודד דבולון:  אחד הדברים שהייתה לנו בעיה עם רשות המים שבמהלך השנה האחרונה היו דיונים אבל בסיס הנתונים פה משתנה מדיון לדיון וגם זה חשוב שהוועדה הזאת תבין – אנו מבקשים מוועדת הכספים להורות למי שצריך להוזיל את התעריף לשקל

עודד דבולון:  בדין שעשינו במשרד האוצר שאל השר שאלה חכמה – מה יקרה אם יקבלו את כל טענות החקלאים ותורידו את זה לשקל ותכניסו את כל השפעות הרוחב? הרי זה משק מים סגור

עודד דבולון:  אם למישהו מורידים השני צריך להעלות

עודד דבולון:  התשובה של פרננדס ושל חזי הייתה – זה יעלה אולי באחוז, אחוז וחצי

עודד דבולון:  זה רבע מהמדד של השנה האחרונה

עודד דבולון:  אולי במקרה הרחב ביותר זה יעלה באחוז, אחוז וחצי את תעריף המים לכל האחרים

עודד דבולון:  תבינו מה מדברים פה

עודד דבולון:  על אחוז, אחוז וחצי כשהמדדים פה מדברים על חמישה כשמדברים על כל השפעות הרוחב כדי להוריד את תעריף השפד"ן לתעריפו האמיתי, לכן הבקשה שלנו מאוד פשוטה – שפד"ן בשקל ולצפות אחורה בכ-200 מיליון שקל על השנים שעברו שבהן חקלאי הנגב והעוטף סבסדו את כל הצרכנים של גוש דן

עודד דבולון:  זה מה שקרה

משה גפני: תודה רבה

משה גפני:  משרד האוצר?     

ינון אזולאי: אגב למה עיריית תל אביב לא סבסדה את זה?     

עודד דבולון: זה חלק מכללי המים

עודד דבולון:  בסוף בתוך כללי המים מחשבים את תעריפי המים וגם של הביוב

עודד דבולון:  הטענה שלנו, שבשונה מהמפעלים האחרים שכחו לקזז את רכיב העלות הזו בתעריף השפד"ן וחייבו אותו ביתר

אלון שוסטר: כלומר זו טעות קונספטואלית של רשות המים – זו הטענה – ושהצרכנים נהנים

משה גפני: האוצר, בבקשה

דוד מור: שלום, אני רכז סביבה ומים באגף תקציבים, משרד האוצר

דוד מור:  אתייחס לכמה טענות שעלו פה

דוד מור:  ראשית, גם אנחנו מסכימים שבסוף רצון הממשלה והמדיניות זה לסייע לחקלאים כדי שתמשיך להיות פה חקלאות והוויכוח פה הוא לא האם אלא איך, ואיך- -      

משה גפני: האם ואיך זה אותו דבר כי אתה יכול לומר עד מחר שהרצון שלכם לעזור לחקלאים אבל אתם גורמים להם נזק כי אם אתם לא מורידים את מחירי המים, אתם גורמים להם נזק

דוד מור: אתייחס לטיעונים לגופם

דוד מור:  לסוגית משק סגור, ואמר חבר הכנסת שוסטר שמשק התחבורה למשל זה משק פתוח

דוד מור:  אני חושב שצריך, וזה אני אומר דווקא כי אנו כאגף תקציבים, מאוד נוח לנו לתקצב – זה אומר שחזי מגיע אלינו לנהל דיון ולחשוב מה נכון ומה לא נכון

דוד מור:  משק המים ומשק החשמל שהם המשקים הסגורים, הם הטובים ביותר בישראל ביחס לעולם

דוד מור:  לא היינו רוצים שמשק המים יהיה כמו משק התחבורה שבו אנו מפגרים אחרי ה-OECD בעשרות שנים ואני חושב שהעובדה שזה משק סגור ושפיתוח משק המים לא נדרש להיכנס לתעדוף הממשלתי זה מאפשר את זה ואנו לא צריכים לעצור את זה

משה גפני: התחבורה אתם מפגרים אחרי מדינות בעולם – לא בדקתי את זה, אבל בחקלאות אתם הולכים לסגור אותה

משה גפני:  אם זה יהיה המצב זה ייסגר, אתם גובים אגרות, שמים תשלומים, ואתם עכשיו מעלים את מחיר המים

אלון שוסטר: זה היה צריך לבוא עם תמיכות מסיביות שמחכים להן

אלון שוסטר:  זה הפואנטה

משה גפני: נכון מאוד

דוד מור: אתייחס

דוד מור:  הדבר השני זה לגבי חלוקת העלויות

דוד מור:  בסוף הטיעון העיקרי פה, שמעלים החקלאים, זה השאלה של מה אמורה להיות חלוקת העלויות בין המשק הביתי למשק החקלאי בעלויות הטיהור והעברת הביוב

דוד מור:  זה נושא שאנו מסכימים שיש לברר אותו

דוד מור:  אני יודע שנעשו הרבה דיונים וגם פרננדס אמר את זה אבל אנחנו מנהלים עוד דיונים כאלה ממש עכשיו לאור פגישות עם החקלאים וגם רשות המים יכולה להעיד שאנו עוסקים בנושא הזה יחד בימים האחרונים בעת יותר מוגברת כי אנו מבינים שיש פה סוגיה שיש לברר

דוד מור:  עם זאת, השאלה לא טריוויאלית כי בסוף השאלה היא מה השימוש האלטרנטיבי במים

משה גפני: אני לא מבין בזה

משה גפני:  תגיד לי בסוף, האם יש סיכוי שתורידו את מחיר המים לשקל? אני יודע רק מה תהיה התוצאה

משה גפני:  אם זה לא יהיה שקל, לא תהיה חקלאות

משה גפני:  אתם לא מבינים מה אתם עושים

דוד מור: היושב-ראש, אני חושב, שמה שהחקלאות צריכה זה לטווח הארוך ודאות ואם אפשר הפחתת עלויות

דוד מור:  להפחית דווקא לשקל- -     

משה גפני: לא רוצים - אחרת תהיה בעיה

דוד מור: זה לא יסייע לחקלאות בטווח הארוך כי אף אחד לא יוכל בטווח הארוך לממן את זה

דוד מור:  לא יהיה אפשר להשית על זה תקציב, לא יהיה שיווי משקל

משה גפני: מה זה נאמר שישבתם עם הארגונים והגעתם כמעט להסכמה?     

איתן ברושי: הגענו כמעט להסכמה אבל לא הגענו להסכמה

איתן ברושי:  כמעט זו מילה מאוד חשובה

איתן ברושי:  ישבנו הרבה, בזכות חזי הוקמה ועדה

איתן ברושי:  זה לא סוכם

משה גפני: אתה לא תממן את זה אלא הם

משה גפני:  לכן חשוב מה שהם אומרים

יענקלה מוסקוביץ: כבוד היושב-ראש, היינו רחוקים מאוד מהסכמות

גלעד פרננדס: לפי מיטב שיפוטי, וכפי שנאמר פה, חזי מנהל רשות המים הקים ועדה

גלעד פרננדס:  הגענו עד לטווח מאוד קצר לדעתי

גלעד פרננדס:  הפערים לא היו גדולים

גלעד פרננדס:  נתנו כל מיני מקרים איך להגיע לתעריף היעד

גלעד פרננדס:  היה פער

משה גפני: מה היה תעריף היעד?     

גלעד פרננדס: השפד"ן היה די מוסכם שמפעל עלות, חושב שלא הייתה שם בעיה

גלעד פרננדס:  מים שפירים הייתה שאלה – אני אומר את דעתי – שתעריף היעד בחקלאות עמד על סדר גודל של בין 2

גלעד פרננדס: 50 ל-2

גלעד פרננדס: 70, 2

גלעד פרננדס: 80- - -     

יענקלה מוסקוביץ: לא נכון

גלעד פרננדס: בשים לב לאיכות המים

גלעד פרננדס:  רצינו לתת עוד רכיב אמינות מופחתת בחקלאות שיוריד להם את התעריף

גלעד פרננדס:  להערכתי היינו קרובים אבל הם נמצאים פה

יענקלה מוסקוביץ: יהיה חקלאי שישלם שקל וחצי ויהיה אחד שישלם 2

יענקלה מוסקוביץ: 5 שקלים על אותו מוצר? קצת שכל

יענקלה מוסקוביץ:  מה זה הדבר הזה?     

משה גפני: תודה

משה גפני:  הבנו את זה

משה גפני:  שכל אתה מבקש כנסת? בבקשה, איתן ברושי

משה גפני:  יש חברי כנסת חכמים - רק הם לא בולטים

איתן ברושי: תודה, אדוני היושב-ראש

איתן ברושי:  גפני, לפני שנה ישבת בחדר הזה עם הרכב גדול של ח"כים, שביקשנו ממך לכנס, והחלטת לעצור את עליית מחירי המים ואמרת רשות המים: לא עוצר בגלל המחיר אלא כדי שתהיה ממשלה שתגיד מה המדיניות - ומאז מחיר המים לא עלה

משה גפני: גם עכשיו הם לא מעלים את מחיר המים

איתן ברושי: עצרנו את זה גם אז את מה שקרוי דוח שומרת

איתן ברושי:  בעצם עקרונית, אין שום דבר בשגרה שהוא חלש והוא מתחזק תחת אש ובחירום

איתן ברושי:  אם החקלאות וההתיישבות ימשיכו לייבש אותם ויהיו חלשים בשגרה, ואני לא רוצה להתייחס לכל המלחמה – אין שום דבר שמתחזק תחת אש

איתן ברושי:  החוסן של הישובים, ויותר מזה – רוב החקלאות, אדוני היושב-ראש וחבריי חברי הכנסת וחבריי החקלאים, הם יודעים - מרוכזת לאורך קווי העימות, ממטולה עד אילת, משני צידי המפה, ממערב ומזרח

איתן ברושי:  עוד דבר - האוצר יודע את זה – בכל הנושאים יש מפות עדיפות לאומית ועסקתי את זה איתך במיסוי, אתה יודע זאת טוב מכולם

איתן ברושי:  יש דבר אחד שאין לו מפת עדיפות וקווי עימות – המים

איתן ברושי:  יושב פה מנהל המים איתן מרמת הגולן

איתן ברושי:  הקרקע שם 0 והמים במחיר בשמים

איתן ברושי:  כלומר הממשלה יש לה פלטפורמה שיכולה להשתמש בה ואמר איליה בצורה גלויה והיא לא משתמשת בה, ויש פה פרננדס שיכול להיות דו תכליתי - גם אוצר וגם רשות המים, ובסופו של דבר – גפני, משפט אחד – אתה באמת הכי ותיק פה בבית הזה

איתן ברושי:  הגיע הזמן ואני אמר לחבריי החקלאים ולחברי הכנסת – הגיע הזמן שהמדינה תאמר מה היא רוצה מהחקלאות והחקלאים ולא אנו נבקש טובות כמו בחינוך ובביטחון

איתן ברושי:      עוד מילה לטובת רשות המים

איתן ברושי:  היא עשתה הרבה צעדים חשובים בחודשיים האחרונים, אם כי זה לקח יותר מדי זמן אבל כל ההחלטות שחזי הוביל ואני מודה לו על זה – הן לחצי שנה כלומר הממשלה אומרת שהמלחמה תיקח שנה ואולי שנתיים ופה כבר החליטו שההקלות וההטבות מסתיימות או בסוף 23' או לקראת אמצע 24', ואנו מבקשים בהחלטות שזה יהיה לכל 24'

איתן ברושי:      משפט אחרון, אם תוכל לסכם את הדיון בכך, שאתה מטיל על רשות המים וחברי הכנסת שיזמו את הדיון שחלקם בשדולה החקלאית להביא לכאן סיכום הדיון תוך עשרה ימים שבועיים ולפני סוף 23'

משה גפני: תודה

משה גפני:  אתה מכיר אותי היטב ויודע שזה מה שאני הולך לסכם

משה גפני:  רבותיי, אי אפשר להמשיך כך

משה גפני:  משרד האוצר, משק סגור – משק סגור

משה גפני:  אולי צריך לעשות רפורמה בכל המשק הזה כאן אבל אי אפשר להמשיך בדרך הזו במיוחד לא כשאנו דנים על זה כאן בוועדת הכספים במציאות שאנו נמצאים בלחימה בצפון ובדרום

משה גפני:  במקום שבו החקלאות שם נמצאת

משה גפני:  אנו לא יכולים להישאר עם זה

משה גפני:  אני רוצה לדעת, האם יש טעם בכך שנסכם שאתם תשבו עם הארגונים, כלומר רשות המים ומשרד האוצר, ולהגיע תוך שבועיים להסכמה? אין הסכמה – אני רוצה לדעת את המחלוקת כי אני רואה שגם על המחלוקת יש פה ויכוח

משה גפני:  אתם טוענים שהגעתם כמעט להסכמה והם אומרים: לא היה ולא נברא

משה גפני:  הם אומרים שזה לא נכון

משה גפני:  נשארים באותו מצב שבו כנסת ישראל וממשלת ישראל אומרים לחקלאים בצפון ובדרום: אנו לא צריכים אתכם

משה גפני:  יוצא פה דבר מאוד משונה, ואי אפשר להשלים איתו

משה גפני:  אם רוצים לעשות רפורמה לטווח הארוך, זה לא הדיון הזה

משה גפני:  אנחנו רוצים פתרון למחירים עכשיו, גם למחיר המים וגם לזה

משה גפני:  אני שמח שבזמן הלחימה לא מעלים את התעריפים, כי במכתב שלך הייתה בקשה שלא יעלו את המחירים אז תגיד שזה בסדר, לפחות החלק הזה של הבקשה

משה אבוטבול: בכל דבר רע יש משהו טוב

משה גפני: מה שאלון פנה אליי שזה הדליק אצלי את כל הנורות האדומות שאמר שבזמן הלחימה הולכים לכנס את המועצה ולהעלות מחירים

אלון שוסטר: מעלים ב-0

אלון שוסטר: 9%

אלון שוסטר:  נעמוד לרשותם

משה גפני: אלון, אם אתם מסכימים תקבעו מי האנשים שייצגו את החקלאים בעניין הזה, יישבו עם משרד האוצר ועם רשות המים להגיע להסכמה

משה גפני:  אם מגיעים להסכמה או אם יש פער לא גדול ננסה תוך שבועיים או כעבור שבועיים לנסות ליישר את המחלוקת, ואם יש מחלוקת גדולה נלך פה בכוח, הכוונה נעשה חקיקה

איתן ברושי: כך עשית במקרים אחרים

רם בן ברק: רק הערה

רם בן ברק:  אנו חקלאי ישראל, אנחנו מסתכלים על טורקיה ואירופה ומנסים לראות שהעלויות שלנו יהיו זהות לשלהם כדי שנוכל להתחרות איתם ואם לא, צריך פיצוי מהמדינה

רם בן ברק:  גם פה בארץ לא ייתכן שיהיה מגדל עגבניות שישלם 2

רם בן ברק: 5 ש"ח לקוב והשני ישלם נאמר שקל לקוב כי אנו מייצרים תחרות לא הוגנת - בין המגדלים

משה גפני: עידו מור, אני מסכים עם זה לחלוטין

משה גפני:  אם אנחנו מדינה נורמלית לא ייתכן שמי שנמצא במרחק 5 ק"מ, האחד מהשני, יקבל יותר גבוה

רם בן ברק: זה לא הגיוני

משה גפני: נכון

דוד מור: אתייחס

דוד מור:  קודם כל – ורשות המים תוכל להרחיב - עשו רפורמה שכל מטרתה הייתה לאחד את המחירים לחקלאות, תיקון 27, כדי למנוע את הדברים האלה

איתן ברושי: אבל מותר לתקן

דוד מור: יש פער שנובע מזה שלחלק מהחקלאים יש קולחין או שפד"ן – ולחלק אין

רם בן ברק: אז תגידו שאין חקלאות איפה שאין שפד"ן, ונדע שאנו קוצצים את החקלאות שלנו ב-40% ונגמר הסיפור

משה גפני: עידו, אומר לך משהו אישי

משה גפני:  מה שניתן למשה בסיני אני לא משנה

משה גפני:  מה שנקבע בסעיף 27 אפשר לשנות, אם לא בסדר

דוד מור: אבל הוא בא לתת מענה

משה גפני: אבל הוא לא פותר את הבעיה

דוד מור: לגבי סוגיה ספציפית קולחין- -      

משה גפני: נעשה סעיף 28

משה גפני:  המציאות הזו שיש פער כזה במחירים? בבקשה

אורי אור: הסיכום שהצעת, כבוד היושב-ראש, מקובל עלינו מאוד

אורי אור:  אני חייב להודות לחברי הכנסת שוסטר ובן ברק מאוד, ולכל חברי הכנסת, ולך שהסכמת לקיים את הדיון

אורי אור:  ולחבר הכנסת ינון

אורי אור:  בכל אופן, כושר התחרות של חקלאות הצומח נפגע קשות בשנים האחרונות, אם זה מתיקון 27, אם זה מסיפור המכסים ואם זה מכל מיני סיפורים מסביב

אורי אור:  כל הזמן אומרים לנו: משק סגור, משק סגור, אבל מחיר המים לבית הוא בין הנמוכים בעולם

אורי אור:  זה אומר מרכז המחקר של הכנסת

אורי אור:  מקום שלישי מהסוף, מחיר המים לבית במדינת ישראל, כך שהטיעונים האלה לא תופסים

משה גפני: תודה

משה גפני:  רבותיי, אני הולך לקיים דיון בעוד שבועיים ב"נ

משה גפני:  אני לא מקיים את הדיון הזה, אם אתם מגיעים להסכמה

משה גפני:  בהסכמה הזו צריכים לשבת בו הארגונים שעוסקים בעניין

משה גפני:  אלון ורם, רוצה שתהיו בעניין של מי המייצגים כי לפעמים יש כמה קבוצות

משה גפני:  עם משרד האוצר ורשות המים תנסו להגיע להסכמה

משה גפני:  יש כמה מוקדי מחלוקת שנראים משונה

משה גפני:  אם תהיינה בעיות ויהיה פער ניתן לגישור אעשה ישיבה אצלי בחדר יחד אתכם לנסות להגיע להסכמה

משה גפני:  אם לא תהיה הסכמה ונראה שהפערים גדולים, נצטרך לקיים פה דיון ולראות מה אנו עושים

משה גפני:  אנו לא יכולים להשלים עם המציאות הזו

משה גפני:  מבקש, סגן השר אבוטבול, מבקש שמישהו ממשרד החקלאות שעוסק בעניין החקלאות והמים, שיהיה בתוך הקבוצה הזו שיהיה בתוך המערכת הזו

משה גפני:       תודה רבה, הישיבה נעולה